На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-412-IV/01 од 20.04.2022. године,

Општинско веће општине Гаџин Хан на седници одржаној 21. априла 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 66.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **23.000,00** динара (двадесеттрихиљадединара) Општинској управи општине Гаџин Хан на име трошкова коришћења приватног аутомобила у службене сврхе.

1. Средства из тачке 1. овог предлога распоређују се у оквиру

**Раздео 5**

**Програм 11 – СОЦИЈАЛНА И ДЕЧЈА ЗАШТИТА**

**Пројекат 0902-4001 – Подршка рађању и родитељству: “Програм подршке породицама у ризику од одвајања деце-ПОДСТИЦАЊЕ“**

**Функционална класификација 040 – породица и деца**

**Позиција 34**

**Економска класификација 423500 – Стручне услуге**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана средства за ове намене.

Канцеларија Уједињених нација за пројектне услуге (UNOPS) и Општина Гаџин Хан закључиле су 05.05.2021.године Уговор о донацији за ОХРАБРЕЊЕ – Програм подршке за породице у ризику од издвајања детета из породице (број донације UNOPS-SwissPRO-2021-Grant-002, наш број уговора 400-115/21-I-2). Донација се односи на имплементацију пројекта како би се повећала доступност и релевантност услуга социјалне заштите на локалном нивоу за кориснике из рањивих друштвених група. Тачком 5. Уговора дефинисан је укупан износ и уплате донације од 19.000 USD као и следећа динамика уплата:

1. 15.200,00 USD по потписивању Уговора и након отварања наменског пројектног рачуна

2. 3.800,00 USD на основу UNOPS-ове потврде пријема и прихватања првог периодочног извештаја и првог привременог финансијског извештаја о коришћењу средстава гранта и условљено депоновањем 2.560,00 USD (што представља учешће општине у динарској противвредности средњег курса Народне банке Србије на дан уплате)

Oпштина Гаџин Хан је 20.10.2021.године уплатила учешће у износу од 258.397,70 динара по средњем курсу Народне банке ( 2.560,00USD\*100,9366). Од ових средстава на 31.12.2021.године остало је неутрошено 128.875,74 динара.

Одлуком о буџету општине Гаџин Хан за 2022.годину за овај пројекат планирана су средства у износу од 880.000,00 динара из буџета општине од чега 800.000,00 динара на име одрживости пројекта, односно обавезе општине да настави пружање услуге психосоцијалне подршке породицама у ризику од издвајања деце и након званичног завршетка пројекта. Остатак од 80.000,00 динара односи се на трошкове превоза координатора пројекта (16.000,00 динара), услуге информисања (24.000,00 динара) и угоститељске услуге (40.000,00 динара).

Уговором о узајамној сарадњи закљученим између Општине Гаџин Хан и Центра за социјални рад Гаџин Хан број 55-400-116/21-I од 24.02.2021.године Центар за социјални рад Гаџин Хан као партнер у реализацији пројекта обавезује се да именује координатора Плана развоја услуге социјалне заштите и комуникације са корисницима.

Координатор Центра за социјални рад Гаџин Хан Јадранка Илић користила је приватни аутомобил за потребе обављања посла на пројекту ОХРАБРЕЊЕ – Програм подршке за породице у ризику од издвајања детета из породице у следећим месецима: фебруару, марту и априлу 2022. године и за то доставила потребне извештаје. На основу обрачуна накнаде за употребу приватног аутомобила износ који је потребнои обезбедити је 22.890,00 динара. Средства за надокнаду трошкова превоза координатора Центра за социјални рад планирана су буџетском линијом 1.2. Аnex II – 400-115/21-I-4 од 05.08.2021.године и требало је да буду укључена у Одлуци о буџету општине Гаџин Хан за 2022.годину јер представљају учешће општине на овом пројекту али нису планирана.

Средства за ове намене се обезбеђују из текуће буџетске резерве

Број: 06-400-197/22-III

У Гаџином Хану, 21.04.2022.године

 ПРЕДСЕДНИК

 ОПШТИНСКОГ ВЕЋА

 Милисав Филиповић